ક્રિકેટ સહિતની રમતો પર ઓનલાઇન સટ્ટો રમાડતી વેબસાઇટ ‘બેટફેર.કોમ’એ કર્ણાટક પ્રિમિયર લીગને બ્લેક લીસ્ટ કરી દેતા ખળભળાટ મચી જવા પામ્યો છે. આ નિર્ણય કેપીએલની કેટલીક મેચો ફીકસ કરી કંપનીને રૂા.રપ00 કરોડ રૂપિયાનો ચુનો ચોપડવાનું કારસ્તાન ખુલ્લુ પડતા લીધો હોવાનું બુકી બજારમાં ચર્ચાઇ રહ્યું છે. કર્ણાટક ક્રિકેટ એસો.નાં કેટલાક સંચાલકો અને ખેલાડીઓએ સાથે મળીને તા.16મીએ કેપીએલમાં હુબલી ટાઇગર અને બીજાપુર વચ્ચે રમાયેલી મેચ ફીકસ કરી બેટફેર.કોમને શિશામાં ઉતરાવા કારસ્તાન રચાયું હતું. ફીકસીંગ પ્રમાણે આ મેચમાં હુબલીની ટીમ જીતી જતાં બેટફેર.કોમને રપ00 કરોડનું આર્થિક નુકસાન જતા કંપનીએ અંતે કેપીએલને બ્લેક લીસ્ટ કરી દીધું છે.